
Nr.27/248/29 iunie 2004
R A P O R T

asupra proiectului de Lege pentru modificarea şi completarea Ordonanţei de urgenţă a Guvernului nr.102/1999 privind protecţia specială şi încadrarea în muncă a persoanelor cu handicap
1. În conformitate cu prevederile art.89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia pentru muncă şi protecţie socială a fost sesizată pentru dezbatere pe fond cu proiectul de Lege pentru modificarea şi completarea Ordonanţei de urgenţă a Guvernului nr.102/1999 privind protecţia specială şi încadrarea în muncă a persoanelor cu handicap, trimis cu adresa nr. P.L.X - 378 din 15 iunie 2004.

La întocmirea prezentului raport, Comisia a avut în vedere avizele Consiliului Legislativ şi Comisiei juridice, de disciplină şi imunităţi, precum şi punctul de vedere al Guvernului.

Proiectul de lege are ca obiect de reglementare modificarea şi completarea Ordonanţei de urgenţă a Guvernului nr.102/1999 privind protecţia specială şi încadrarea în muncă a persoanelor cu handicap, aprobată cu modificări şi completări prin Legea nr.519/2002, cu modificările ulterioare, în sensul îmbunătăţirii calităţii serviciilor şi drepturilor acordate persoanelor cu dizabilităţi.

Comisia propune Plenului adoptarea proiectului de lege pentru îmbunătăţirea calităţii serviciilor şi drepturilor acordate persoanelor cu dizabilităţi, stimularea persoanelor cu handicap grav sau accentuat de a se încadra în muncă, simplificarea modului de acordare a drepturilor de care beneficiază persoanele cu dizabilităţi, eliminând astfel birocraţia existentă..

2. Proiectul de lege face parte din categoria legilor organice, conform prevederilor art.73 alin.(3) din Constituţie, republicată, şi a fost adoptat de Senat în şedinţa din 14 iunie 2004.
3. La lucrările comisiei au fost prezenţi 19 deputaţi, din totalul de 21 membri ai comisiei.

La dezbaterea proiectului în şedinţa comisiei din 23 iunie 2004, a participat ca invitat, în conformitate cu prevederile art.51 şi 52 din Regulamentul Camerei Deputaţilor, d-na Luminiţa Gheorghiu – Subsecretar de Stat în cadrul Ministerului Muncii, Solidarităţii Sociale şi Familiei.
4. Proiectul de lege, potrivit art.75 din Constituţie şi art.86 din Regulamentul Camerei Deputaţilor, este de competenţa decizională a Camerei Deputaţilor.

În urma dezbaterii în comisie, proiectul de lege a fost aprobat cu următoarele amendamente:

I. Amendamente admise

	Nr. crt.
	Text iniţial
	Text propus de comisie

(autorul amendamentului)
	Motivarea

propunerii amendamentelor
	Camera decizională

	0
	1
	2
	3
	4

	1
	__

	Se propune introducerea unui punct nou, pct.1, cu următorul cuprins:

„1. Articolul 4 va avea următorul cuprins:
„Art.4. – Protecţia specială a persoanelor cu handicap se realizează prin acordarea de prestaţii în bani sau natură, precum şi de servicii sociale în condiţiile prezentei ordonanţe de urgenţă şi ale altor acte normative, la domiciliu sau în cadrul instituţiilor de protecţie socială.”
Autor: deputat Smaranda Dobrescu 
	Armonizarea cu terminologia utilizată de Legea nr. 705/2001 privind sistemul naţional de asistenţă socială


	Camera Deputaţilor

	2
	__
	Se propune introducerea unui punct nou, pct.2, cu următorul cuprins:

„2. Titlul Capitolului II va avea următorul cuprins:

Instituţiile de asistenţă socială pentru persoanele cu handicap”

Autor: deputat Gheorghe Marin 


	Armonizarea cu terminologia utilizată de Legea nr. 705/2001 privind sistemul naţional de asistenţă socială


	Camera Deputaţilor

	
	
	
	
	

	
	
	
	
	

	0
	1
	2
	3
	4

	3
	__

	Se propune introducerea unui punct nou, pct.3, cu următorul cuprins:

 „3. Articolul 5 va avea următorul cuprins:

„Art.5. - Protecţia specială a persoanelor cu handicap, în formă instituţionalizată, se realizează prin acordarea de servicii sociale în cadrul instituţiilor de asistenţă socială pentru persoanele cu handicap.”
Autor: deputat Bondi Gyongyike 


	Armonizarea cu terminologia utilizată de Legea nr. 705/2001 privind sistemul naţional de asistenţă socială


	Camera Deputaţilor

	
	
	
	
	

	4
	__
	Se propune introducerea unui punct nou, pct.4, cu următorul cuprins:

 „4. Articolul 6 va avea următorul cuprins:

„Art.6. – (1) Instituţiile de asistenţă socială pentru persoanele cu handicap se înfiinţează şi funcţionează în subordinea consiliilor judeţene, respectiv a consiliilor locale ale sectoarelor municipiului Bucureşti, sub formă de centre – pilot, centre de îngrijire şi asistenţă, centre de recuperare şi reabilitare, centre de integrare prin terapie ocupaţională, locuinţe protejate de tip familial, centre de zi, centre de intervenţie timpurie, precum şi sub alte forme specifice, cu avizul şi în coordonarea Autorităţii Naţionale pentru Persoanele cu Handicap. 

(2) Instituţiile de asistenţă socială pentru persoanele cu handicap, aflate în coordonarea Autorităţii Naţionale pentru Persoanele cu Handicap, sunt prevăzute în anexa care face parte integrantă din prezenta ordonanţă de urgenţă.
(3) Modul de organizare şi funcţionare a instituţiilor de asistenţă socială pentru persoanele cu handicap se stabileşte de către autorităţile sau instituţiile care le înfiinţează.

(4) Instituţiile de asistenţă socială pentru persoanele cu handicap se vor reorganiza ca structuri fără personalitate juridică în subordinea consiliilor judeţene, respectiv consiliilor locale ale sectoarelor municipiului Bucureşti, cu avizul conform al Autorităţii Naţionale pentru Persoanele cu Handicap, începând cu data de 1 ianuarie 2005.”

Autor: deputat Gheorghe Marin
	Pentru acurateţea şi sistematizarea textului.


	Camera Deputaţilor

	
	
	
	
	

	
	
	
	
	

	5
	__
	Se propune introducerea unui punct nou, pct.5, cu următorul cuprins:

„5. Articolul 7 va avea următorul cuprins:
„Art.7. – (1) Finanţarea instituţiilor de asistenţă socială pentru persoanele cu handicap, se asigură din: 

a) sume alocate de la bugetele autorităţilor  administraţiei publice locale;

b) sume alocate de la bugetul de stat;

c) contribuţiile proprii ale beneficiarilor sau ale întreţinătorilor acestora, care vor fi vărsate în contul centrelor;

d) alte venituri realizate în condiţiile legii.

(2) Finanţarea instituţiilor de asistenţă socială pentru persoanele cu handicap se face direct de consiliile judeţene respectiv consiliile locale ale sectoarelor municipiului Bucureşti.”

Autor: deputat Gheorghe Marin
	Pentru o mai bună structurare a textului.
	Camera Deputaţilor

	6
	__

	Se propune introducerea unui punct nou, pct.6, cu următorul cuprins:

„6. Articolul 8 va avea următorul cuprins:
„Art.8. – (1) Instituţiile de asistenţă socială pentru persoanele cu handicap pot fi înfiinţate prin:

a) hotărâre a Guvernului, la propunerea ministrului muncii, solidarităţii sociale şi familiei;

b) hotărâre a consiliului judeţean sau a consiliilor locale ale sectoarelor municipiului Bucureşti, după caz;

c) hotărâri ale unor organizaţii neguvernamentale sau care au ca obiect de activitate şi protecţia specială a persoanelor cu handicap;

d) hotărâri ale cultelor recunoscute, potrivit legii, în România. 

(2) Regulamentul cadru de organizare şi funcţionare pentru fiecare tip de instituţie de asistenţă socială pentru  persoanele cu handicap se aprobă prin hotărâre a Guvernului, la propunerea  ministrului muncii, solidarităţii sociale şi familiei.

(3) Salarizarea personalului instituţiilor de asistenţă socială pentru persoanele cu handicap se stabileşte potrivit legislaţiei aplicabile salariaţilor din sistemul bugetar.”
Autor: deputat Napoleon Pop 
	Unitate de terminologie.
Sistematizarea textului.


	Camera Deputaţilor

	
	
	
	
	

	
	
	
	
	

	7
	__
	Se propune introducerea unui punct nou, pct.7, cu următorul cuprins:

„7. La articolul 9, alineatele (1) şi (2) vor avea următorul cuprins:
„Art.9. – (1) Instituţiile de asistenţă socială pentru  persoanele cu handicap pot fi înfiinţate şi în comun de mai multe instituţii şi persoane juridice dintre cele menţionate la art.8, prin contract de asociere, cu avizul conform al Autorităţii Naţionale pentru Persoanele cu Handicap.
(2) Contractul de asociere se încheie între ordonatorii principali de credite, în cazul consiliilor judeţene, consiliilor locale, Ministerului Sănătăţii şi al altor organe ale administraţiei publice centrale de specialitate şi reprezentanţii legali ai persoanelor juridice. ”
Autor: deputat Smaranda Dobrescu 
	Corelare cu denumirile corecte ale instituţiilor.

	Camera Deputaţilor

	
	
	
	
	

	
	
	
	
	

	8
	__
	Se propune introducerea unui punct nou, pct.8, cu următorul cuprins:

„8. Articolul 10 va avea următorul cuprins:
„Art.10. – (1) Instituţiile de asistenţă socială pentru  persoanele cu handicap  înfiinţate cu avizul Autorităţii Naţionale pentru Persoanele cu Handicap, se află în coordonarea acesteia.

(2) Autoritatea Naţională pentru Persoanele cu Handicap îşi exercită atribuţia de coordonare prin: elaborarea de norme şi metodologii privind organizarea şi funcţionarea instituţiilor de asistenţă socială pentru  persoanele cu handicap; asigurarea instruirii şi perfecţionării profesionale a personalului de specialitate; verificarea respectării dispoziţiilor prezentei ordonanţe de urgenţă şi ale altor acte normative referitoare la activitatea acestora; sprijinirea dezvoltării acestor instituţii în conformitate cu strategia şi cu programele naţionale de protecţie specială a persoanelor cu handicap.

(3) Autoritatea Naţională pentru Persoanele cu Handicap controlează activitatea tuturor instituţiilor de asistenţă socială pentru persoanele cu handicap aflate în coordonarea sa, informând Ministerul Muncii, Solidarităţii Sociale şi Familiei şi, după caz, Curtea de Conturi, asupra aspectelor negative constatate.”

Autor: deputat Gheorghe Marin 
	Pentru acurateţea textului


	Camera Deputaţilor

	
	
	
	
	

	
	
	
	
	

	9
	__
	Se propune introducerea unui punct nou, pct.9, cu următorul cuprins:

„9. La articolul 11, alineatul (1) va avea următorul cuprins:

„Art.11. - (1) Clădirile instituţiilor publice şi private, ale celor culturale, sportive sau de petrecere a timpului liber, locuinţele construite din fonduri publice, mijloacele de transport în comun,  telefoanele publice, precum şi căile de acces vor fi amenajate astfel încât să permită accesul neîngrădit al persoanelor cu handicap. Clădirile de patrimoniu şi cele istorice se vor amenaja respectându-se caracteristicile arhitectonice.”

Autor: deputat Gheorghe Marin

	Pentru acurateţea textului.
	Camera Deputaţilor

	
	
	
	
	

	10
	__
	Se propune introducerea unui punct nou, pct.10, cu următorul cuprins:

„10. La articolul 15, alineatul (2) va avea următorul cuprins:

„(2) Instituţiile publice şi private vor asigura, atunci când este cazul, pentru relaţiile directe cu persoanele cu deficienţe de auz sau cu surdo-cecitate, interpreţi autorizaţi ai limbajului mimico-gestual sau ai limbajului specific al persoanei cu surdo-cecitate. Procedura şi condiţiile de autorizare vor fi stabilite prin ordin comun al ministrului educaţiei, cercetării şi tineretului şi al ministrului sănătăţii, cu consultarea Asociaţiei Surzilor din România.”
Autor: deputat Gheorghe Marin 
	Pentru acurateţea textului.
	Camera Deputaţilor

	
	
	
	
	

	
	
	
	
	

	11
	1. La articolul 19 alineatul (1), literele (a), b), h) şi l) vor avea următorul cuprins:

(a) adulţii cu handicap grav sau accentuat, care nu realizează venituri salarii sau pensii, cu excepţia pensiei de urmaş, beneficiază de o indemnizaţie lunară de 1.400.000 lei; adulţii cu handicap grav sau accentuat care realizează venituri din salarii sau pensii, cu excepţia pensiei de urmaş, beneficiază de o indemnizaţie lunară de 50%, respectiv 30% din valoarea indemnizaţiei lunare; indemnizaţia lunară se indexează anual prin hotărâre a Guvernului în raport cu indicele de creştere a preţurilor de consum stabilit de Institutul Naţional de Statistică;

b) adulţii nevăzători cu handicap grav beneficiază de o alocaţie socială în cuantum de 1.584.000 lei, indiferent de veniturile realizate din salarii, indemnizaţie ce va fi actualizată anual prin hotărâre a Guvernului, în funcţie de indicele creşterii preţurilor de consum, stabilite de Institutul Naţional de Statistică; adulţii cu handicap accentuat beneficiază de o alocaţie socială de 50% din cuantumul alocaţiei stabilite pentru adulţii cu handicap grav; adulţii nevăzători cu handicap grav sau accentuat, care cumulează salariul cu pensia pentru limită de vârstă, cu pensia I.O.V.R. sau cu pensie pentru pierderea capacităţii de muncă, vor opta pentru una dintre acestea sau pentru alocaţia socială; adulţii nevăzători cu handicap grav sau accentuat care nu desfăşoară activitate salarizată cumulează alocaţia socială cu una dintre celelalte pensii stabilite potrivit legii; nevăzătorul cu handicap grav primeşte, pentru plata însoţitorului definit la art.1 din Hotărârea Guvernului nr.610/1990 privind acordarea unor drepturi nevăzătorilor, cu modificările şi completările ulterioare, o indemnizaţie echivalentă cu salariul net al asistentului social debutant din unităţi bugetare; nevăzătorul poate opta pentru asistentul personal sau pentru însoţitor;

.......................................................
h) gratuitatea transportului interurban, la alegere, cu tren de persoane, clasa a II-a, cu autobuzele sau cu navele pentru transport fluvial, în limita a 12 călătorii dus-întors pe an pentru adulţii cu handicap grav şi pentru asistenţii personali ai acestora şi în limita a 6 călătorii dus-întors pe an pentru adulţii cu handicap accentuat; adulţii cu afecţiuni renale care necesită hemodializă în alte localităţi decât cele de domiciliu, precum şi asistenţii personali ai acestora, beneficiază de gratuitate şi peste limita menţionată, în funcţie de recomandarea centrului de dializă;

.......................................................
l) începând cu 1 ianuarie 2005, un bilet de tratament gratuit, în cursul unui an calendaristic, care se atribuie persoanei cu handicap, pe baza recomandării medicale, de către casele teritoriale de pensii. Numărul biletelor de tratament gratuit ce se acordă persoanelor cu handicap se stabileşte proporţional cu numărul potenţialilor beneficiari faţă de numărul total al biletelor de tratament gratuit stabilite prin legea anuală a bugetului asigurărilor sociale de stat.”
	Se propune reformularea textului ca punct 11, după cum urmează:

„11. La articolul 19 alineatul (1), literele a), b), g), h) şi l) vor avea următorul cuprins:

„a) adulţii cu handicap grav sau accentuat, care nu realizează venituri din salarii sau pensii, cu excepţia pensiei de urmaş, beneficiază de o indemnizaţie lunară de 1.400.000 lei; adulţii cu handicap grav sau accentuat care realizează venituri din salarii sau pensii, cu excepţia pensiei de urmaş, beneficiază de o indemnizaţie lunară de 50%, respectiv de 30% din valoarea indemnizaţiei lunare; indemnizaţia lunară se indexează anual prin hotărâre a Guvernului în raport cu indicele de creştere a preţurilor de consum stabilit de Institutul Naţional de Statistică;

b) adulţii nevăzători cu handicap grav beneficiază de o alocaţie socială în cuantum de 1.584.000 lei, indiferent de veniturile realizate din salarii, indemnizaţie ce va fi actualizată anual prin hotărâre a Guvernului, în funcţie de indicele creşterii preţurilor de consum, stabilit de Institutul Naţional de Statistică; adulţii cu handicap accentuat beneficiază de o alocaţie socială de 50% din cuantumul alocaţiei stabilite pentru adulţii cu handicap grav; adulţii nevăzători cu handicap grav sau accentuat, care cumulează salariul cu pensia pentru limită de vârstă, cu pensia I.O.V.R. sau cu pensie pentru pierderea capacităţii de muncă, vor opta pentru una dintre acestea sau pentru alocaţia socială; adulţii nevăzători cu handicap grav sau accentuat care nu desfăşoară activitate salarizată cumulează alocaţia socială cu una dintre celelalte pensii stabilite potrivit legii; nevăzătorul cu handicap grav primeşte, pentru plata însoţitorului, definit la art.1 din Hotărârea Guvernului nr.610/1990 privind acordarea unor drepturi nevăzătorilor, cu modificările şi completările ulterioare, o indemnizaţie echivalentă cu salariul net al asistentului social debutant din unităţi bugetare; nevăzătorul poate opta pentru asistentul personal sau pentru însoţitor;

...........................................................................

g) gratuitatea transportului urban cu mijloace de transport în comun de suprafaţă şi cu metroul, pentru adulţii cu handicap grav şi pentru asistenţii personali sau însoţitorii acestora, şi pentru adulţii cu handicap accentuat, acordată pe baza unei anchete sociale realizate de către asistentul social din cadrul compartimentului specializat al primăriei în a cărei rază teritorială îşi are domiciliul sau reşedinţa adultul cu handicap; modalitatea de acordare a gratuităţii şi cuantumul acesteia se stabilesc prin ordin comun al ministrului sănătăţii şi al ministrului transporturilor, construcţiilor şi turismului, cu avizul Ministerului Finanţelor Publice, ce va fi publicat în Monitorul Oficial al României, Partea I;

h) gratuitatea transportului interurban, la alegere, cu tren de persoane, clasa a II-a, cu autobuzele sau cu navele pentru transport fluvial, în limita a 12 călătorii dus-întors pe an pentru adulţii cu handicap grav; de aceleaşi drepturi beneficiază asistenţii personali sau însoţitorii persoanelor cu handicap grav atunci când călătoresc împreună cu acestea; adulţii cu handicap accentuat au dreptul la jumătate din numărul de călătorii acordate persoanelor adulte cu handicap grav; adulţii cu afecţiuni renale care necesită hemodializă în alte localităţi decât cele de domiciliu, precum şi asistenţii personali ai acestora, beneficiază de gratuitate şi peste limita menţionată, în funcţie de recomandarea centrului de dializă;

.........................................................................

l) începând cu data de 1 ianuarie 2005, un bilet de tratament gratuit, în cursul unui an calendaristic, care se atribuie persoanei cu handicap, pe baza recomandării medicale, de către casele teritoriale de pensii. Numărul biletelor de tratament gratuit ce se acordă persoanelor cu handicap se stabileşte proporţional cu numărul potenţialilor beneficiari faţă de numărul total al biletelor de tratament gratuit stabilite prin legea anuală a bugetului asigurărilor sociale de stat;”
Autori: deputat Gheorghe Marin 
	Persoanele cu handicap accentuat nu necesită însoţitor.

Majoritatea persoanelor cu handicap grav circulă cu însoţitor ocazional, întrucât nu au optat pentru angajarea unui asistent personal.
	Camera Deputaţilor

	
	
	
	
	

	
	
	
	
	

	12
	2. La articolul 21, literele a), b), c) şi d) vor avea următorul cuprins:

(a) să se prezinte la comisiile de expertiză medicală a persoanelor cu handicap pentru adulţi, care funcţionează în subordinea consiliilor judeţene şi a consiliilor locale ale sectoarelor municipiului Bucureşti, respectiv la comisiile pentru protecţia copilului, pentru încadrarea într-o categorie de persoane cu handicap care necesită protecţie specială în raport cu gradul de handicap, precum şi la reevaluarea periodică, potrivit criteriilor prevăzute la art. 1 alin. (3);
(b) să urmeze programul individual de recuperare, readaptare şi reintegrare socială stabilit de comisiile de expertiză medicală a persoanelor cu handicap pentru adulţi, respectiv de comisiile pentru protecţia copilului, sub supravegherea asistenţilor sociali din cadrul serviciilor publice de asistenţă socială sau ai organizaţiilor neguvernamentale autorizate, potrivit legii, să desfăşoare activităţi de protecţie specială a persoanelor cu handicap, care colaborează cu aceste servicii;

c) să se încadreze în muncă, în condiţiile legii, în raport cu pregătirea şi posibilităţile fizico-senzoriale şi psihice ale acestora, după evaluarea capacităţii de muncă şi stabilirea incapacităţii adaptative de către medicul expert al asigurărilor sociale;

d) să colaboreze cu asistenţii sociali şi să aducă la cunoştinţa serviciilor publice de asistenţă socială, în termen de 10 zile, orice modificare cu privire la gradul de handicap, domiciliu, stare materială, situaţia veniturilor realizate şi alte situaţii de natură să modifice acordarea drepturilor prevăzute de lege.”
	Se propune reformularea textului ca punct 12, după cum urmează:

„12. Articolul 21 va avea următorul cuprins:

„Art.21. – Persoanele cu handicap au următoarele obligaţii:
a) să se prezinte la comisiile de expertiză medicală a persoanelor cu handicap pentru adulţi, care funcţionează în subordinea consiliilor judeţene şi a consiliilor locale ale sectoarelor municipiului Bucureşti, respectiv la comisiile pentru protecţia copilului, pentru încadrarea într-o categorie de persoane cu handicap care necesită protecţie specială în raport cu gradul de handicap, precum şi la reevaluarea periodică, potrivit criteriilor prevăzute la art.1 alin.(3);
b) să urmeze programul individual de recuperare, readaptare şi reintegrare socială stabilit de comisiile de expertiză medicală a persoanelor cu handicap pentru adulţi, respectiv de comisiile pentru protecţia copilului, sub supravegherea asistenţilor sociali din cadrul serviciilor publice de asistenţă socială sau ai organizaţiilor neguvernamentale autorizate potrivit legii, să desfăşoare activităţi de protecţie specială a persoanelor cu handicap, care colaborează cu aceste servicii;

c) să se încadreze în muncă, în condiţiile legii, în raport cu pregătirea şi posibilităţile fizico-sensoriale şi psihice ale acestora, după evaluarea capacităţii de muncă şi stabilirea incapacităţii adaptative de către medicul expert al asigurărilor sociale;

d) să colaboreze cu asistenţii sociali şi să aducă la cunoştinţa serviciilor publice de asistenţă socială, în termen de 10 zile, orice modificare cu privire la gradul de handicap, domiciliu, stare materială, situaţia veniturilor realizate şi alte situaţii de natură să modifice acordarea drepturilor prevăzute de lege.”
Autor: deputat Smaranda Dobrescu 
	Pentru respectarea normelor de tehnică legislativă.
	Camera Deputaţilor

	13
	3. Articolul 30 va avea următorul cuprins:

„Art.30. - În cazul eliberării de certificate de încadrare într-o categorie de persoane cu handicap care necesită protecţie specială în raport cu gradul de handicap, fără respectarea criteriilor stabilite prin ordin al ministrului sănătăţii, membrii comisiei de expertiză medicală a persoanelor cu handicap pentru adulţi vor fi obligaţi, în condiţiile legii, la: restituirea indemnizaţiilor de şedinţă încasate pentru participare la activitatea comisiilor, excluderea definitivă din cadrul acestor comisii; suportarea sumelor reprezentând drepturile încasate necuvenite de către beneficiari, ca urmare a încadrării acestora cu nerespectarea dispoziţiilor legale.”
	Se propune reformularea textului ca punct 13, după cum urmează:

„13. Articolul 30 va avea următorul cuprins:
„Art.30. - În cazul eliberării de certificate de încadrare într-o categorie de persoane cu handicap care necesită protecţie specială în raport cu gradul de handicap, fără respectarea criteriilor stabilite prin ordin al ministrului sănătăţii, membrii comisiei de expertiză medicală a persoanelor cu handicap pentru adulţi vor fi obligaţi, în condiţiile legii, la: restituirea indemnizaţiilor de şedinţă încasate pentru participare la activitatea comisiei, excluderea definitivă din cadrul acestei comisii; suportarea sumelor reprezentând drepturile încasate necuvenit de către beneficiari, ca urmare a încadrării acestora cu nerespectarea dispoziţiilor legale.”
Autor: deputat Smaranda Dobrescu 
	Pentru corectarea unor greşeli de scriere.

	14
	4. La articolul 40, alineatul (1) va avea următorul cuprins:

„Art.40. – (1) La începutul fiecărui an calendaristic, unităţile protejate au obligaţia să prezinte Inspecţiilor Regionale o informare care va cuprinde datele necesare pentru a dovedi respectarea dispoziţiilor legale referitoare la funcţionarea unităţii şi măsurile întreprinse pentru realizarea adaptărilor şi înlesnirilor necesare pentru desfăşurarea activităţii persoanelor cu handicap.”
	Devine punctul 14, cu acelaşi conţinut.

	15
	__
	Se propune introducerea unui punct nou, pct.15, cu următorul cuprins: 

„15. La articolul 42, alineatul (1) va avea următorul cuprins:
„Art.42. - (1) Agenţii economici care au cel puţin 75 de angajaţi, precum şi autorităţile şi instituţiile publice care au cel puţin 25 de funcţii contractuale, au obligaţia de a angaja persoane cu handicap cu contract individual de muncă într-un procent de cel puţin 4% din numărul total de angajaţi, respectiv din numărul de funcţii contractuale prevăzute în statul de funcţii.”

Autori: deputaţi Smaranda Dobrescu şi Gheorghe Marin

	Pentru a lărgi numărul agenţilor economici care contribuie la încadrarea în muncă a persoanelor cu handicap.

	16
	__
	Se propune introducerea unui punct nou, pct.16, cu următorul cuprins:

„16. Articolul 43 va avea următorul cuprins:

„Art.43. – (1) Agenţii economici, autorităţile şi instituţiile publice care nu respectă prevederile art.42 alin.(1), au obligaţia de a plăti lunar către bugetul de stat o sumă egală cu salariul minim brut pe ţară înmulţit cu numărul de locuri de muncă în care nu au încadrat persoane cu handicap.
(2) Sunt exceptaţi de la plata obligatorie prevăzută la alin. (1) agenţii economici, autorităţile şi instituţiile publice care fac dovada că au solicitat trimestrial la agenţiile judeţene de ocupare a forţei de muncă, respectiv a municipiului Bucureşti, repartizarea  de persoane cu handicap calificate în meseriile respective şi că acestea nu au repartizat astfel de persoane în vederea angajării.”

Autori: deputaţi Smaranda Dobrescu şi Gheorghe Marin 
	Stimularea încadrării în muncă a persoanelor cu handicap şi eliminarea disfuncţiilor constatate în procesul de aplicare a legii, disfuncţii rezultate din lipsa de claritate a textului.

Mai mult, ANOFM nu poate să facă repartiţii pentru funcţii publice, această atribuţie aparţinînd ANFP.

	17
	__
	Se propune introducerea unui punct nou, pct.17, cu următorul cuprins:

„17. La articolul 44, după litera f) se introduce litera g), cu următorul cuprins:
„g) angajarea cu prioritate în profesiunile specifice acestora. Lista acestor profesiuni, conforme fiecărui tip de handicap, se va stabili de către comisiile de integrare socioprofesionale ale persoanelor cu handicap.”

Autor: deputat Smaranda Dobrescu 
	Pentru respectarea normelor de tehnică legislativă, având în vedere faptul că litera f) a fost abrogată.
Este necesară stabilirea unor profesiuni specifice în funcţie de tipul handicapului.
	Camera Deputaţilor

	18
	__
	Se propune introducerea unui punct nou, pct.18, cu următorul cuprins:

„18. Articolul 45 se abrogă.”
Autor: deputat Smaranda Dobrescu
	Pentru respectarea normelor de tehnică legislativă.

Textul a fost reformulat ca articol II, poziţia21 din prezentul raport.

	19
	5. La articolul 52, alineatul (1) va avea următorul cuprins:

„Art.52. – (1) Autoritatea Naţională pentru Persoanele cu Handicap poate finanţa programe şi proiecte proprii în domeniul protecţiei speciale şi integrării socio-profesionale a persoanelor cu handicap şi poate participa, în parteneriat cu organizaţiile neguvernamentale ale persoanelor cu handicap, la finanţarea unor proiecte comune privind realizarea strategiei şi a programelor de protecţie specială şi integrare socio-profesională a persoanelor cu handicap.”
	Devine punctul 19, cu acelaşi conţinut.

	20
	__
	Se propune introducerea unui punct nou, pct.20, cu următorul cuprins:

„20. Articolul 54 va avea următorul cuprins:
„Art. 54. - (1) Constituie contravenţii următoarele fapte, dacă nu au fost săvârşite în astfel de condiţii încât, potrivit legii penale, să fie considerate infracţiuni:

a) nerespectarea dispoziţiilor art.11 alin.(1), art.13, art.14, art.15 alin.(2), art.16 alin.(1), (2), (4) şi (5) şi ale art.17 şi se sancţionează cu amendă de la 30.000.000 lei la 60.000.000 lei; 
b) eliberarea de certificate de încadrare într-o categorie de persoane cu handicap care necesită protecţie specială în raport cu gradul de handicap, cu încălcarea criteriilor prevăzute la art.1 alin.(3), şi se sancţionează cu amendă de la 10.000.000 lei la 30.000.000 lei. 
(2) Sancţiunile prevăzute la alin.(1) se aplică persoanelor fizice sau juridice vinovate. 
(3) Constatarea contravenţiei prevăzute la alin.(1) lit.a) şi aplicarea amenzii contravenţionale se fac de către organele specializate ale Ministerului Transporturilor, Construcţiilor şi Turismului, Autorităţii Naţionale de Control şi Autorităţii Naţionale pentru Persoanele cu Handicap. Constatarea contravenţiei prevăzute la alin.(1) lit.b) şi aplicarea amenzii contravenţionale se fac de către personalul din cadrul Autorităţii Naţionale pentru Persoanele cu Handicap, împuternicit prin ordin al preşedintelui. 
(4) Sumele obţinute din aplicarea amenzilor se fac venit la bugetul de stat. 
(5) Prevederile prezentului articol se completează cu dispoziţiile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările şi completările ulterioare.”
Autor: deputat Gheorghe Marin 
	Pentru a demara acţiunea de punere în practică a realizării accesibilităţilor care să permită accesul neîngrădit al persoanelor cu handicap la viaţa socială.

Pentru corelare cu denumirea corectă a instituţiei.

Având în vedere atribuţiile de control ale ANC şi ANPH.

	21
	__
	Se propune introducerea unui text nou, ca art.II, cu următorul cuprins:

„Art.II. – (1) În termen de 60 de zile de la intrarea în vigoare a prezentei legi se constituie comisii de integrare socioprofesională a persoanelor cu handicap, după cum urmează:

a) la nivel central, pe lângă Autoritatea Naţională pentru Persoanele cu Handicap; 

b) la nivel judeţean şi al sectoarelor municipiului Bucureşti, pe lângă consiliile judeţene şi consiliile locale ale sectoarelor municipiului Bucureşti. 

(2) Comisiile de integrare socioprofesională a persoanelor cu handicap coordonează activităţile de pregătire, formare, orientare profesională şi de încadrare în muncă a persoanelor cu handicap.

(3) Componenţa comisiilor de integrare socioprofesională a persoanelor cu handicap şi regulamentul lor de organizare şi funcţionare, se stabilesc prin ordin al ministrului muncii, solidarităţii sociale şi familiei, la propunerea Autorităţii Naţionale pentru Persoanele cu Handicap.

(4) Activităţile de pregătire, formare şi orientare profesională şi de încadrare în muncă a persoanelor cu handicap se finanţează în cadrul proiectelor, programelor şi creditelor bugetare cu această destinaţie.”
Autor: deputat Smaranda Dobrescu
	În prezent comisiile nu sunt organizate şi nu funcţionează întrucât inspectoratele de stat teritoriale pentru persoanele cu handicap au fost desfiinţate prin O.G. nr.14/2003; în lipsa unei norme juridice de înlocuire consiliile judeţene nu au constituit aceste comisii.

Proiectul de lege a fost aprobat în forma propusă în prezentul raport, cu unanimitate de voturi.

